《六长林丈偕犹子姬命至自秣陵枉诗为赠赋谢一律》
明代·韩日缵

轩轩韶举美仍都，负笈行游亦壮图。燕子矶头江月净，粤王台畔岭云孤。

君来喜共阿戎语，我见频将小友呼。倒屣不妨时问字，门前三径未荒芜。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。